"อุตตม" โล่ง! ไม่ติดเชื้อโควิด-19
รมว.คลัง เผย ผลตรวจไม่ติดเชื้อไวรัสโควิด-19 แต่ยังคงกักตัวเอง 14 วัน ทำงานที่บ้านตามมาตรฐานสาธารณสุข
19 มี.ค. 2563

นายอุตตม สาวนายน รมว.คลัง โพสต์เฟซบุ๊กชี้แจงผลการตรวจเชื้อโควิด โดยระบุว่า ขออัพเดทผลตรวจเชื้อโควิด-19 ของผม เมื่อสักครู่ได้รับการยืนยันจากโรงพยาบาลแล้วว่า ผลตรวจของผมเป็นลบ หมายความว่าไม่ติดเชื้อครับ
อย่างไรก็ตาม ผมจะกักตัวเองต่อไปตามแนวทางป้องกันของสาธารณสุข และทำงานที่บ้านไปจนครบ 14 วัน สำหรับวันนี้ผมได้ประชุมผ่านระบบวีดีโอคอนเฟอร์เรนซ์ กับท่านรองนายกรัฐมนตรีสมคิด จาตุศรีพิทักษ์ และ หน่วยงานที่เกี่ยวข้อง เพื่อเร่งออกมาตรการชุดที่ 2 ในการช่วยเหลือประชาชนที่ได้รับผลจากการระบาดของเชื้อโควิด-19 ซึ่งต้องมีข้อสรุปโดยเร็ว หากมีบทสรุปแล้วจะแจ้งให้ทุกท่านทราบต่อไปขอบคุณครับ
ทั้งนี้ก่อนหน้านี้ เจ้าหน้าที่ตำรวจปฏิบัติหน้าที่นำขบวน ของ นายอุตตม ติดเชื้อไวรัสโควิด-19 ทำให้ นายอุตตม และทีมงานต้องเข้าตรวจการติดเชื้อและกักตัวทำงานอยู่ที่บ้านเป็นเวลา 14 วัน